description: Феникс Върбанов между светлината и сянката в първата си изложба в България

title: Китайски синдром

maintext: В азиатската митология фениксът е един от четирите свещени пазителя на света. Може би това е и причината една от най-интересните двойки в арт света на Китай и България – Марин Върбанов, създател на специалността текстил в Художествената академия в София, и китайката Сун Хуай Куей, да кръстят така второто си дете – Феникс Върбанов (първородната им дъщеря Боряна носи приказното китайско име Сяо Хун (Малка дъга). Красивата любовна история между стройния и магнетичен художник и изящната китайска красавица е като филмов сюжет, по който въздиша софийската бохема. Боряна и Феникс наследяват артистичния дух и талант на прочутите си родители. Предстоящата изложба на Феникс Върбанов е до 8 октомври в София и се случва и с подкрепата на близкия му приятел и куратор Красимир Илиев.От няколко години мечтая да направя една ретроспективна изложба в родния ми град София. Това стана благодарение на срещата с Красимир Илиев, който предложи да ме свърже със Съюза на българските художници. Реших изложбата да се казва "Следи по пътя", тъй като картините са творческият ми път през 80-те, 90-те и чак досега.Да. За пръв път правя самостоятелна изложба в България. Опитвам да експериментирам с неща, които съм преживял в Западния и Източния свят, като се стремя да бъда художник космополит. Целта ми беше да се построи един мост между Париж и Китай, по който да се движат универсалните идеи на съвременния свят. Нещо като една нова китайска стена, която заобикаля капаните, но и същевременно е коридор за обмяна на духовни богатства и нови идеи.Черно-белият свят на моите творби може би се определя от това, че съм учил в град Ханджоу, след като завърших Френската академия. В Китай има две школи. На север е Пекинската, а на юг е тази на Ханджоу – академия, където се преподава живописна техника туш върху китайска хартия "сюен джъ". Това изразно средство ми допадна. Усещането за дълбочина, когато рисувам с черен туш върху оризовата хартия, е уникално. Моето виждане е силно контрастно, но и тази техника дава възможност за безкрайни нюанси. Светът, в който живеем и който виждаме, е силно наситен с цветове. Имам нужда да боравя само със светлина и сянка без излишни цветни ефекти, за да постигна синтез и структура на картината.С баща ми Марин Върбанов и с майка ми Сун Хуай Куей преминахме през безкрайно интересни периоди. Винаги съм се гордеел, че и двамата са били толкова авангардни художници. Той ми помогна да направя бързи стъпки в съвременното изкуство, а пък тя винаги ми помагаше духовно и материално, тъй като беше и изключително прагматична дама. Липсват ми и затова им посвещавам тази изложба.Вярно е, че е трудно да бъдеш артист, но това стимулира изграждането на един човек. Всяка нова картина е поредно възраждане, а не поражение.Вече доста често се връщам в България. Поне два пъти годишно. В София имам много приятели и спомени. Имах прекрасно детство и изпитвам носталгия към тези безгрижни времена. Атмосферата тук е уникална и бих се установил в София за няколко месеца, за да подготвя нова серия, вдъхновен от българската култура и изкуство.Той наистина беше и е един от видните български художници, с когото винаги съм се гордеел. Като баща винаги е бил много коректен. Имах късмета да творя с него по създаването на Института за съвременното текстилно изкуство в Китай, който носи неговото име. Беше една невероятна авангардна авантюра. През 80-те години баща ми помогна на млади китайски художници да направят една огромна стъпка в модерния свят. Той изигра голяма роля в сближаването на артисти от цял свят с текстилната индустрия. По негова идея се създаде международно съвременно текстилно триенале в град Ханджоу. Като творец е просто гениален. Често ми казваше, че не хората, а времето решава кой е истински художник. Мисля, че новите генерации тепърва ще го оценяват.След като баща ми почина през 1989 г., майка ми изигра голяма роля в моята артистична кариера. Благодарение на нея три години по-късно направих първата си самостоятелна изложба в Пекин "Китайски синдром". Тя ме запозна с Джон Лоун – актьорът, който изигра ролята на последния китайски император във филма на Бертолучи. Той откупи 20 от моите творби, които сега са в апартамента му в Ню Йорк. За мен, особено в онзи период, това беше една чудесна финансова подкрепа.Това е много болезнена тема. Раните на терора са дълбоки и неизлечими. През 2008 г. показах в една галерия картина, която нарекох There will be no peace ("Няма да има мир"), без дори и да подозирам колко ще е актуална след няколко години. Всички парижани се надяват това напрежение да отмине, но въпреки усилията да се превъзмогне страхът той влияе на подсъзнанието и има силен ефект върху творчеството. Тази година направих една серия от червени картини. Явно атентатите въздействат на погледа ми и към по-социални теми.Работата е много важен етап в изграждането на емоционални структури. Реализацията на едно произведение е сложен процес. Търся човешкото в дълбочините на подсъзнанието. Освобождаване на чувствата и мислите до безкрайна степен.Съзерцание."Следи по пътя" е в столичната галерия "Райко Алексиев" до 8 октомври.


description: Запасите в САЩ се покачват, но с малко. Към края на миналата седмица те нарастват с 1.4 млн. барела, на фона на 12.1 млн. понижение през предните 7...

title: Петролът тръгна нагоре

maintext: Запасите в САЩ се покачват, но с малко. Към края на миналата седмица те нарастват с 1.4 млн. барела, на фона на 12.1 млн. понижение през предните 7 дни. Намаляването на запасите се дължеше на преминаването на ураган през част от страната, който е попречил на доставките в хранилищата. Данните подкрепиха WTI, който поскъпва с 0.73% до 45.23 долара за барел, а цената на брент се покачва с 0.59% до 47.36 долара.Златото остава на двуседмично дъно, търгувайки се без промяна на 1323.85 долара за тройунция. Същевременно среброто поскъпва с 0.38% до 19.053. долара.Информацията е актуална към 10:40ч.

fasttext_language: bg


title: Графика на деня: Туризмът през юли расте драстично спрямо година по-рано

maintext: България и Чехия, селото и градът, уединението и социалните контакти – Марек, Аглика и двете им деца постоянно са в търсене на баланса. А Градец е мястото, където за момента го намират


description: Медицинският университет - София е приемал чуждестранни студенти без конкурсен изпит и като е ощетявал сам себе си с милиони лева от таксите в полза...

title: Одит разкри злоупотреби при приема на чужди студенти в Медицинския университет

maintext:
Медицинският университет - София е приемал чуждестранни студенти без конкурсен изпит и като е ощетявал сам себе си с милиони лева от таксите в полза на посреднически фирми. Това става ясно от одит на Министерството на образованието за управлението на предишния ректор проф. Ваньо Митев, публикуван от здравния сайт clinica.bg. МУ-София е едно от висшите учебни заведения с най-много чужди студенти - 1800 от общо 9 хил., което му дава и финансова независимост.
Според одита, цитиран в статията, приемът на чужди студенти надвишава позволения брой от 5% от капацитета на университета и желаещите да учат медицина са приемани без писмен конкурсен изпит по биология и химия. Според проверяващите липсата на утвърдени правила поставя под съмнение и достоверността на документите на чуждестранни студенти, прехвърлени във вуза от други места, пише clinica.bg.


description: Точното му определяне е важно, тъй като неправомерното удържане носи санкции

title: За кои стоки и услуги не може да се ползва данъчен кредит по ДДС

maintext:
[Shutterstock]
- специалното, работното, униформеното и представителното облекло и личните предпазни средства – когато това облекло е необходимо, за да могат служители или управители да извършват своята дейност, тогава предприятието черпи икономическа изгода под формата на нови клиенти, по-малко трудови злополуки на работниците и др.;
- транспортното обслужване от местоживеенето до местоработата и обратно – осигуряването на транспорт на всички работници и служители, както и на управители, осигуряващо навременно започване на работния ден, както и по-голяма ефективност на цялото предприятие;
- ако наемателят извърши ремонт или подобрение на нает актив (сграда, машина);
- налице е право на приспадане на данъчен кредит за стоките или услугите, които са с незначителна стойност и са предназначени за рекламни цели или са мостри, които дружеството предоставя на свои клиенти, като тук следва да се отбележи, че под незначителна стойност се разбира стойност до 30 лв. Също така е важно тези доставки да бъдат единични, т.е. не трябва да има поредица от доставки към едно и също лице;
- предоставянето на храна на всички служители, когато това е наложено с нормативен акт (например в КТ е предвидено да се осигурява храна на медицински работници поради по-неблагоприятните условия на труд), включително и управители – щом всички работещи във фирмата могат да се възползват от такава социална придобивка, тогава начисленият данък върху закупените храни може да се приспадне;
- транспорт и нощувки на командировани от работодателя лица – това важи само и единствено ако командировката е свързана с дейността на предприятието;
- стоките или услугите, използвани във връзка с осъществяване на гаранционно обслужване.
- чиято основна дейност е транспортни и охранителни услуги, таксиметрови превози, отдаване под наем, куриерски услуги, както и автошколите – това важи и при последваща продажба на автомобила, употребяван за тези услуги;
- които търгуват с автомобили, мотоциклети и стоки и услуги, свързани с тяхната поддръжка и експоатация, дори и след извършени подобрения;
- ако дружеството извършва множество икономически дейности, то има право на данъчен кредит за лек автомобил, мотоциклет или стоките и услугите, свързани с експлоатацията на тези активи, стига основната му дейност да е една от изброените по-горе.
Правото на данъчен кредит е възможността на предприятието да намали задължението си по ЗДДС за направените покупки (стоки, услуги, машини, сгради). Законодателят е установил точно за кои стоки и услуги не е налице такова право. От сумата на данъчния кредит зависи дали фирмата ще трябва да плаща ДДС, или ще има възможност да възстанови ДДС.Без право на данъчен кредит са стоките и услугите, които се използват за извършването на освободени доставки – това са доставки, върху които законодателят е определил, че няма да се дължи ДДС. Такива доставки са застрахователните услуги, финансовите услуги, медицинските услуги, образователни услуги, културни, търговия с инвестиционно злато, както и някои видове сделки със сгради и земя. Тези услуги не се облагат с данък, за да може тяхната цена да бъде по-ниска и да се стимулира потреблението им.Няма право на данъчен кредит за стоките или услугите едно предприятие, което ги предоставя безвъзмездно – това означава да се предоставят на физически или юридически лица стоки или услуги, без да се получава нещо в замяна (стоки, услуги, парични еквиваленти или някакъв друг вид икономическа изгода). В закона са предвидени някои изключения, при които може да се ползва данъчен кредит за стоки и услуги, предоставяни безвъзмездно:Фирмата няма право на данъчен кредит за придобит или внесен мотоциклет или лек автомобил, както и разходите за експлоатацията му – ремонт, гориво, козметични промени. Това правило не засяга юридически лица:Без право на данъчен кредит са покупката на стоки, които впоследствие са отнети в полза на държавата, или разходите за построяване на сграда или придобиването на сграда, която е разрушена като незаконно построена.Нямат право на данъчен кредит лицата, които се регистрират по ЗДДС на друго основание, различно от доброволна регистрация или за натрупан оборот от 50 000 лв. Изключение от това правило има за лицата, регистрирани за режим в съюза или за режим извън съюза, и то само и единствено за стоките и услугите, свързани с доставките по тези режими.Фирмата няма право на данъчен кредит за своите покупки, ако не упражни това право в месеца на придобиването или в някой от следващите 12 месеца (общо 13). Упражняването на право на данъчен кредит става с деклариране на покупката в дневника за покупки, съответно в месечната справка-декларация по ДДС.Предприятие, което реши да се регистрира по ЗДДС, но не подаде опис с наличните си активи и получени услуги към датата на регистрацията по ДДС в срок до 45 дни от датата на регистрация по ЗДДС, няма право на данъчен кредит за тези активи и услуги. По отношение на активите същото важи и при повторна регистрация.Туроператорите нямат право на данъчен кредит за стоките и услугите, които предоставят на пътуващите лица – това е така, защото туроператорите начисляват ДДС само върху маржа между цената на закупените от доставчика стоки и услуги и цената на предоставените на пътуващите лица.Лицата, които изберат да облагат доставките си по специалния ред за облагане маржа на цената, нямат право на данъчен кредит за закупените стоки – предмет на доставката. В този режим попадат стоки втора употреба, произведения на изкуството, предмети за колекции или антикварни предмети. В този случай предприятието начислява данък само върху маржа, а не върху продажната цена на стоката. Въпреки горното правило доставчикът има право на данъчен кредит за всякакви съпътстващи разходи като транспортни разходи, консумативи, наем на сгради и други.Определянето на размера на данъчния кредит е отговорна задача – при неправомерно използване на данъчен кредит предприятието трябва да върне ползвания неправомерно данъчен кредит и дължи лихва за забава.


description: Целта на новия президент Мишел Темер е икономиката да излезе от рецесия

title: Бразилия започва мащабна приватизация

maintext:
"Трябва да се отворим към частния сектор, тъй като държавата не може да прави всичко", заяви президентът Мишел Темер
© Reuters
Бразилското правителство започва мащабен план за привличане на инвеститори и приватизация в страната. На търг ще бъдат предложени лицензи за опериране на петролни, газови, електрически и инфраструктурни проекти. Целта е да се стимулират инвестициите и икономиката да излезе от най-тежката си рецесия от осемдесет години насам, пише Reuters.До март управляващите ще дадат на концесия и летищата в няколко града. Освен това също догодина планират да дадат на концесия и оперирането на федерални пътища в централните западни и южните райони.Новият президент Мишел Темер разпродава активи и настоява за серия от мерки за икономии за намаляване на рекордния бюджетен дефицит и за контролиране на дълга, които понижават доверието на инвеститорите в някога процъфтяващата икономика. Той обещава да не предприема интервенционни икономически политики като своя предшественик Дилма Русеф – ляв президент, който изпълняваше втория си мандат, но беше свалена от Сената през август заради нарушаване на бюджетните правила."Трябва да се отворим към частния сектор, тъй като държавата не може да прави всичко", заяви Темер по време на официална среща за дискутирането на плана, наречен "Проект растеж".Уелингтън Морейра Франко, който е натоварен със стимулирането на участието на частния сектор в подновяването на бразилската западнала инфраструктура, посочи, че концесиите ще предоставят "реалистични равнища на възвращаемост" и имат гарантирано дългосрочно финансиране от държавните банки. "Ще възвърнем доверието, като увеличим законовата сигурност за инвеститорите", казва Морейра Франко.Програмата включва концесии за вече построени жп линии, както и дълго отлагания търг за правата над петролни полета и водноелектрически централи през първата и втората половина на 2017 г. Правителството се надява да насърчи интереса към големите бразилски офшорни петролни залежи чрез законодателство, което да отмени задължението на държавната петролна компания Petrobras да има дял от 30% във всички нови проекти.Infraero – държавната компания, която управлява летищата, няма да участва в новите летищни концесии, а инвеститорите, които строят жп линии, вече ще могат да ги експлоатират. Следващата година администрацията на Темер също така ще приватизира шест електроразпределителни компании в северните и североизточните райони на страната, притежавани от държавната Eletrobras. А през 2018 г. ще продаде държавната компания за водоснабдяване и канализация на Рио де Жанейро Cedae. За частни компании ще бъдат отворени и концесии в сферата на минното дело.Правителството на Темер възнамерява да събере 24 млрд. долара от концесионната програма, като се очаква 11 млрд. долара да дойдат само от петролния и газовия сектор. Президентът заяви, че инфраструктурният план ще бъде представен на инвеститорите, когато той посети Ню Йорк следващата седмица, за да говори пред Общото събрание на ООН.


description: Водени са само разговори, но от МЗХ твърдят обратното.

title: Търговските вериги не са поемали ангажименти за дела на българските стоки в обектите им

maintext:
От Сдружението за модерна търговия също отрекоха да има подобно споразумение.
© НАДЕЖДА ЧИПЕВА
Представителите на търговски вериги в България са водили разговори с Министерството на земеделието и храните за дела на българските стоки в тях. В сряда на форум в Хасково зам.-министър Цветан Димитров заяви, цитиран от БТА, че веригите сами са проявили инициатива да влязат в контакт с министерството и да се постигне доброволно споразумение. По думите му се обмисля над 50 процента в мрежата да са български стоки. Представители на веригите и от сдружението за модерна търговия обаче коментираха пред "Капитал", че не са поемали ангажименти и че с терминологията трябва да се борави много внимателно.Идеята за определяне на дела български стоки във веригите не е нова, но именно представителите на големите търговци са били резервирани или против нея в миналото. Преди няколко месеца веригите в Румъния бяха задължени да продават поне 51% местни стоки. Решението предизвика реакция на бизнеса, че така се подкопават принципите на модерната търговия и се нарушава конкуренцията."Хранителните стоки, произвеждани в България, вече са достатъчни по обем и с добро качество, така че да присъстват на трапезата на всеки българин. Делът на българските стоки в потреблението с всяка изминала година се повишава", е казал още зам.-министърът.Димитър Спасов, главен изпълнителен директор на "Кауфланд България", заяви, че представители на веригите са водили разговори с ръководството на МЗХ за това как да подкрепят българските производители, но не са поемали никакви конкретни ангажименти. "Трябва да се борави много внимателно с терминологията. За какви 50% става въпрос - от оборота или от артикулите, защото разликата е огромна, както и за кои стокови групи се отнася. Не вярвам някой от представителите на веригите да е заявил подобно намерение, защото това е антипазарно.Означава ли например, че през зимата не трябва да се продават цитруси и банани? Обяснимо е, че тогава делът на вносните плодове и зеленчуци се увеличава, но това е желано от всички. Специално в "Кауфланд" делът на българските стоки при хранителните продукти е над 50% от артикулите", коментира Димитър Спасов. От Сдружението за модерна търговия също отрекоха да има подобно споразумение.


description: Срещата във Виена не даде индикации за ограничаване на предлагането

title: В ОПЕК се отдалечиха от сделка за добивите

maintext:
© LEONHARD FOEGER
Саудитска Арабия и Иран намекнаха за решение през ноември.
До договорка за ограничаването на предлагането на петрол от страна ОПЕК най-вероятно няма да се стигне. Неформалната среща на организацията в сряда, на която присъства и Русия, не доведе до консенсус за нови производствени квоти. В последните дни това развитие на обстоятелствата беше очевидно, но седмица по-рано нещата изглеждаха по различен начин.Десет дни преди срещат президентът на Венецуела Николас Мадуро прибърза да оповести, че договорка на организацията с Русия е близо. Последната доставя дневно над 10 млн. барела на пазара, като заедно със Саудитска Арабия са най-големите производители на петрол.Ограничаването на доставките на една от тях би означавало доближаване на пазара до равновесие. Дневният излишък е около 400 хил. барела по данни на Международната агенция по енергетика (МАЕ). Това е значително по-малко от свръхпредлагането през първото тримесечие, когато то достигна 1.5 млн., но успява да задържи цената под 50 долара за барел.Дни преди началото на преговорите обаче започна да става ясно, че договорка е малко вероятна. От най-важното заседание на ОПЕК за годината събитието набързо се превърна в "консултативна среща", както се изрази петролният министър на Саудитска Арабия Калид ал Фалих. Преди началото на разговорите той увери, че членките на организацията се доближават до единна позиция, но също така каза, че не очаква това да се случи на рамките на разговорите в сряда. "Нуждаем се от плавно адаптиране между търсене и предлагане, за да задържим сигурността на пазара", коментира още Ал Фалих, цитиран от WSJ.Рядко срещана близост със Саудитска Арабия се видя от позицията на Иран. Петролният министър на последната Бижан Загнеш заяви, че времето за решение все още не е дошло. Иран доставя около 4.4 млн. барела дневно, като възстановява капацитета си след вдигането на санкциите.Загнеш каза още, че ОПЕК ще се опита да достигне до договорка в рамките на годината. Последната официална среща на организацията е насрочена за края на ноември във Виена. Така организацията остави надежда на спекулантите.С изтичането на 2016 г. намеците, отправени от двамата петролни министри, най-вероятно целят да запазят имиджа на ОПЕК като основен играч на пазара. Репутацията на организацията бе разклатена след срива в цената на петрола, който принуди зависимите от износа на суровината страни да повишат производството си до рекордни нива.Въпреки това коментарите им дадоха тласък на пазара. В следобедните часове цената на лекия суров петрол се покачи с 1.32% до 45.26 долара за барел, а сортът брент се котираше с повишение от 1.70% до 47.34 долара.Извън реториката на ОПЕК конфликтът между Иран и Саудитска Арабия остава основната пречка при вземането на решения. Въпреки че оповестяват сближаването на позициите си, геополитическата борба между двете страни в Близкия изток остава на първо място. За да има съгласие, трябва добивът в двете страни да се доближи. Саудитска Арабия произвежда 6 млн. барела повече, като отказва да свие производството си, а Иран - да го замрази на сегашното равнище.


description: Бизнес климатът се подобрява в производството, но се влошава при услугите

title: Несигурната икономическа среда остава основен проблем за компаниите

maintext:
Липсата на подготвени кадри става един от водещите проблеми за бизнеса
© НАДЕЖДА ЧИПЕВА
Несигурната икономическа среда остава основен проблем за бизнеса в България. Това показват анкетите на НСИ за бизнес климата в страната през септември, като почти 50% от мениджърите и предприемачите посочват този фактор като водещ.
Интересно е, но не и изненадващо, че все по-голяма пречка за оптимизма е недостигът на квалифицирана работна ръка - тя е на трето място след недостатъчното вътрешно търсене. Анкетите на НСИ се правят сред около 4200 компании в страната.
Като най-малки проблеми те посочват недостиг на енергия и материали, с малък дял са и тези с финансови проблеми. Десет процента пък казват, че нямат затруднения и пречки. През септември все пак бизнес климатът в промишлеността, строителството и търговията на дребно се подобрява, но в сферата на услугите се влошава значително, тъй като предприемачите не са сигурни колко устойчив ще е растежът. Така
одобрява се оценката на мениджърите за сегашната производствена активност на компаниите им. Очакванията им са, че тя ще се увеличи през следващите три месеца, а в рамките на половин година напред състоянието на компаниите ще е по-добро.
Бизнес климатът в строителството се подобрява с 1.4 пункта в резултат на оптимистичните оценки на строителните предприемачи за настоящото бизнес състояние на предприятията. По тяхно мнение настоящата строителна активност се подобрява в сравнение с предходния месец, като и прогнозите им за следващите три месеца остават благоприятни.
Най-сериозните затруднения на строителните предприемачи идват от несигурната икономическа среда, следвана от конкуренцията в бранша и финансовите проблеми.
В търговия на дребно бизнес климатът се покачва с 0.6 пункта в сравнение с август заради подобрението в сегашното състояние на предприятията. Прогнозите им за обема на продажбите и поръчките към доставчиците през следващите три месеца обаче са по-резервирани.
Основните фактори, ограничаващи развитието на бизнеса, остават конкуренцията в бранша, недостатъчното търсене и несигурната икономическа среда, като анкетата регистрира засилване на негативното влияние на втория фактор.
В услугите спадът на показателя е с 3.6 пункта в резултат на изместване на оценките и очакванията на мениджърите за бизнес състоянието на предприятията от "по-добро" към запазване на "същото". Търсенето на услуги нараства, но у мениджърите няма увереност, че това ще продължи до края на годината.
През последния месец се отчита засилване на неблагоприятното въздействие на фактора "несигурна икономическа среда", който измества на второ място затрудненията, свързани с конкуренцията в бранша.
общият показател запазва нивото си от предходния месец, сочат данните на Националния статистически институт. Анкетираните мениджъри не очакват нарастване на цените през следващите три месеца.Съставният показател "бизнес климат в промишлеността" нараства с 1 пункт в сравнение с август. П


description: Александър Гагов, заместник-управител на MediaS Com, и Иво Алтънов, управляващ директор на Noble Graphics, пред "Капитал Daily"

title: Медийното жури на ФАРА: Очакваме инфлация на цените на рекламата в телевизия

maintext:
(отляво) Александър Гагов, заместник управител на MediaS Com и Иво Алтънов, управляващият директор на Noble Graphics
© НАДЕЖДА ЧИПЕВА
Какви ползи очаквате от трансформацията на ФАРА?
Според мен това, че няма медийна агенция на годината, е положителна промяна, защото досега имаше по-скоро малки агенции, които бяха фокусирани изцяло в медийните категории и за тях се стараеха да подават повече заявки. Големите агенции пък се бяха фокусирали върху творческото си представяне. Някои от участниците обаче не бяха разбрали за промяната тази година и участваха с проекти само в едната голяма категория, а след като научиха за обединяването, започнаха да подават заявки и в другата. Като цяло това е творчески фестивал и затова може би в последните години медийна агенция на годината ставаха отново творческите агенции. С новите правила участниците ще се стремят да представят повече проекти и в двете големи категории.
Какви ще се критериите ви за оценка на медийните стратегии в подадените заявки?
Фестивалът е творчески ориентиран, но категориите, които ние журираме, продължават да бъдат медийни. Безспорно идеята е най-важна, релевантността към бранда и целевата група, но аз лично непременно бих търсил и интересното медийно решение, независимо дали е масово или единично. Например с директния мейлинг, той може да е прекрасно изпълнен, с чудесна идея, но чисто медийно няма нещо специфично.
Иво Алтънов:
Диджитъл и мобайл са извън комфортната зона и на много от криейтивите не само в България, но и по света. Ако десет години си правил телевизионни клипове и някой в един момент ти каже направи ми клип за YouTube – не всеки може да го направи по толкова добър начин. Разбира се, има млади творци, на които им е много по-лесно.
Александър Гагов:
Иво Алтънов:
ФАРА започва днес. Тази година най-големият рекламен фестивал в България претърпява трансформация за първи път от 17 години. Организаторите от Българската асоциация на комуникационните агенции (БАКА) смениха локацията от Албена в Пловдив, съкратиха продължителността му и поставиха акцент върху лекционната част. Агенции в конкурса, оценяващ креативните рекламни проекти, пък ще се борят за голямото признание - "Агенция на годината".Макар ФАРА да има славата на творчески фестивал, медийните категории остават неизменна част от конкурса за рекламни проекти. Срещнахме се с двама представители на тазгодишното медийно жури на ФАРА - Александър Гагов, заместник-управител на MediaS Com, и с управляващия директор на Noble Graphics Иво Алтънов. С тях говорим за оценяването на заявките в конкурса, колко ефективен е онлайн каналът и расте ли българският рекламен пазар.Тази година за първи път сме в Пловдив, което, от една страна, е добре, а от друга, както при всички промени, крие редица организационни предизвикателства. Целта на преместването е да бъдем по-близо до София и съответно да дойдат повече хора. Фестивалът ще е с един ден по-кратък и ще има засилена лекционна част. Надявам се, че цялата публика ще може да почерпи от знанията на международните лектори. За първа година няма да има медия и творческа агенция на годината, двете категории са слети в една – агенция на годината. Това донякъде обърка доста агенции. От изпратените медийни заявки забелязах, че някои от тях са по-скоро за творческите категории. Промяната ще е голямо предизвикателство за участниците тази година, знаейки, че се борят за една голяма награда. Нашата задача е да отсеем най-добрите и да гледаме интересните медийни решения и похвати.Както предишните години, така и сега най-много заявки има в категорията "Иновативно използване на традиционни медии", защото тя обхваща най-много медия канали и съответно конкуренцията е най-голяма. Хубавото е, че от няколко години няма проблем в една категория да се получават няколко златни, сребърни или бронзови отличия. Така не се налага да сравняваме заявките помежду им, а индивидуално да ги оценяваме и ако няколко са достатъчно добри и заслужават големи награди, да ги получат.Трябва да има добра и оригинална идея, но за мен ще е важно да има връзка между хубавата идея и бранда, целите и таргета му. Важно е да има силна връзка с брифа, защото винаги може да има добри хрумвания, но да нямат директна връзка със задачата или бранда. Трябва да виждаме повече добри нестандартни решения, защото имаме прекалена наситеност на рекламни съобщения.Телевизията със сигурност е най-евтиният канал на единица контент, но и привлича най-много инвестиции. Има межународни изследвания, които доказват, че е и най-ефективният канал от гледна точка на нагласата на хората към телевизията и начина, по който я консумират. За мен има доста сериозен ръст на мобайл като потребление, но все още няма добри методи, по които да се рекламира. Има хубави примери, когато нещо се прави специално за мобайл версия, но едни банери например в мобайл не работят толкова добре, колкото в десктоп среда. Диджитълът като потребление достига телевизията, но все още като начини на рекламиране има изоставане.Телевизията доминира пазара у нас, но безспорно онлайнът се превръща в неизменна част от медия микса. Важно е творческата и медийната стратегия да вървят ръка за ръка и да се мислят заедно. Спрямо консумацията на потребителя трябва да се намери начин как нужното послание да достигне до него през телевизия, диджитъл, мобайл. В телевизията е по-лесно, защото от дълго време се използва като канал и нещата са ясни. По-нови и по-малко ясни като планиране са мобайлът и диджитълът. Това е бариера и за рекламодателите, и за рекламистите. Все още масово се предпочита по-лесният път, отколкото по-трудният. За разлика от онлайна обаче телевизията не може да се измери колко реално ефективна е, защото няма действие след рекламата.Една качествена видеопродукция струва скъпо и рекламодателите трудно са склонни да инвестират толкова голям бюджет за продукция, която да използват изцяло онлайн. За съжаление повечето не приемат факта, че потенциалът там е много по-голям, защото, ако е добър, продуктът може да достигне до много повече хора, но инвестиционният риск е голям и никой не може да го предвиди. Няма как да знаем предварително как ще бъде възприето видеото и дали ще стане популярно. Освен това в телевизията не могат да спрат клипа на пауза или да го споделят с някого, докато в онлайн пространството потребителите са проактивни и намират както силните, така и слабите страни.Определено тази година към края очакваме един по-сериозен ръст в рамките на 5-6% общо на пазара. Това означава, че има събуждане и в общата икономическа среда. Затова и следващата година тази тенденция би трябвало да продължи. Виждаме пренасищане на рекламната среда, особено в телевизия, което ще доведе до инфлация на цените и с цел запазване на позициите си основни рекламодатели ще трябва да увеличат и инвестициите си. Телевизията ще продължи да е основен канал, диджитълът ще продължи да расте най-много, външната реклама ще запази позициите си, същото важи и за радио и преса.Тази година определено има ръст. Големите спортни събития доста активизираха рекламодателите. Аз не очаквам да има коренни и драстични промени следващата година, ще продължим с бавните темпове на развитие. Трудно е да се прогнозира, защото сме много зависими от икономическата среда, както от нашата собствена, така и от световната. Нещата се случват доста бързо и мащабно, което има влияние върху инвестициите на всеки бизнес и съответно рекламните му инвестиции. Все пак, ако няма драстични промени, ръстът ще продължи.


description: Първа фотоизложба от живеещата в Испания фотографка Жана Йорданова

title: В естествена светлина

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 36 // 10.09.2016 Прочетете Капитал Daily Брой 174 // 14.09.2016 Прочетете Капитал Light Брой 36 // 10.09.2016 Прочетете


description: Регулаторното лутане на Брюксел за разговорите зад граница показва, че ЕС не е узрял за единен мобилен пазар

title: Развален телефон

maintext:
[Shutterstock]
Отивате на почивка в Гърция, говорите неограничено и използвате интернет все едно сте в България, без да плащате допълнително. Общо взето, това трябва да стане от юни догодина, когато допълнителните такси за роуминг в ЕС отпаднат. Европейската комисия от известно време обсъжда конкретните параметри по този проект. В сряда
Но все още остава неясно какви точно регулации ще бъдат предложени и одобрени, за да се предотвратят възможни злоупотреби. Което пък е тест за почти утопичната концепция за единен цифров пазар.
Дали заради криворазбрания PR на комисията или недоразбирането на потребителите, много хора се почувстваха излъгани, когато на 5 септември беше публикувана първата чернова на конкретния план за премахване на роуминга.
"Ще премахнем роуминга за пътуващите, но ще се постараем да предотвратим злоупотреби от страна на трайно установили се в друга страна граждани", каза преди дни Юнкер пред Berliner Morgenpost
Според проучванията на комисията средно европеецът пътува по 12 дни в годината и би трябвало да е напълно задоволен от предложението. Но това предположение не се оказа съвсем вярно.
Все пак след първоначалния положителен шок най-вероятно ще започнат проблемите в сектора. Първо - ако на теория от Германия започнат да купуват български карти и да ги използват там целогодишно, нашите оператори ще трябва да плащат скъпите германски линии. Така отначало за германските потребители ще бъде евтино, но за да запазят някаква рентабилност, българските телекоми ще бъдат принудени да повишат цените си. Което ще има неблагоприятно влияние и върху двата пазара. Точно такива негативни ефекти и върху пазара, и върху потребителите се опитват в Брюксел да избегнат с регулациите и ограниченията, коментираха източници от ЕК за "Капитал".
Разбира се, не е необходимо да приемаме тези предупреждения за чиста монета, най-малкото защото плашещите са, в зависимост от раздадените карти, печеливша или губеща страна. Един от аргументите от нашите телекоми е сравнението на средномесечния приход от абонат (ARPU). В България този показател за последните месеци се движи между 10.7 и 12.6 лв. (т.е. 5-6 евро). На ниво ЕС това е доста нисък показател. За сравнение - в средния ранг се намира Германия с
ARPU от 16 евро на месец, а на най-високото стъпало е Люксембург с малко над 32 евро средномесечен приход от абонат. На тези данни трябва да се гледа леко скептично, понеже никъде не се обяснява от какви услуги точно се генерират усреднените приходи. Така не може и да се прецени доколко са сравними, защото България например е традиционно един от пазарите с пестеливо потребление на мобилни услуги въпреки ниските цени. Но фактът, че дисбалансите са твърде забележими, си остава там.
В цялата история не липсват и обичайните подозрения за лобизъм и обвинения за неизпълнени обещания. Защитниците на тезата, че роумингът трябва да бъде изкоренен изцяло, изтъкват аргумента, че възможността за свободно пътуване и обучения като "Еразъм" са най-видимото проявление на обединена Европа в ежедневието ни и няма нужда от скъпи разговори в други страни. Не липсват и нападки по адрес на Юнкер, че се е объркал между предизборните си обещания и желанието да угоди на телекомите. И все пак, извън политическата суетня и спорове, все по-ясно проличава, че европейският телекомуникационен сектор, потребителите и регулаторите не са узрели достатъчно, за да премахнат границите.
Андрус Ансип, отговорният за процеса еврокомисар, заяви, че ще има безплатен роуминг и той без ограничение за времето, в което да бъде ползван.В началото на септември ЕК публикува първата си чернова за това как от средата на следващата година ще изглежда роумингът в Европа - тъй наречения fair use policy. Документът беше посрещнат с остра критика от потребителските организации, почувствали се излъгани от обещанията за край на роуминга. Проектът всъщност предвижда използване на "домашните" абонаментни планове в страните членки на ЕС без допълнително плащане, но не неограничено, а в определени срокове - в рамките на 30 дни непрекъснато или общо 90 дни годишно. След негативната обратна връзка председателят на Европейската комисия Жан-Клод Юнкер разпореди документът да бъде върнат за преработка и обеща новият план да бъде оповестен тази сряда, което така и не се случи. Бегла идея за това какво предстои даде единствено изказването на Ансип, който обеща неограничен във времето безплатен роуминг, без повече подробности.Натали Вандищад, говорител на ЕК по въпросите на единния цифров пазар, заяви за "Капитал", че ще е необходимо още малко време, защото планът ще бъде пренаписан изцяло и с нов подход, но при всички положение ще бъде спазен срокът за приемане до 15 декември.Според ЕК от 2007 г. досега мобилните услуги в роуминг в ЕС са поевтинели с 92%. От април тази година минута разговор или мегабайт данни струват 0.05 евро върху тарифата на "домашния" оператор, а съобщението - 2 евроцента. Брюксел обаче имаше далеч по-амбициозни планове - да премахне роуминга изцяло и да създаде единен телекомуникационен пазар в общността.Според проекта "без роуминг" означава премахване на надценката от тези 2 до 5 евроцента, но не и неограничено. Потребителите могат да използват абонаментния си план по абсолютно същия начин както в собствената си страна за период от 30 последователни дни или до 90 дни годишно. С други думи, ако имате неограничен брой минути и данни в България срещу определена сума ги имате и за споменатия период в която и да било друга страна на ЕС без допълнителни такси.От различните реакции към документа става ясно, че, от една страна, телекомите смятат, че отстъпките са прекалено големи, а от друга, потребителите - че са твърде малки. Различните гледни точки на оператори и абонати са напълно разбираеми. В случая обаче в епицентъра попадна и самата комисия с опитите си да създаде баланс между двете страни, и то по зле комуникиран начин. В резултат фокусът се измести от истинския проблем - единен дигитален пазар в общност с такива големи икономически дисбаланси на този етап не е възможен. Поне не без злоупотреби и без негативни последствия. Тази теза подкрепят и запознати отблизо с опитите за постигане на решение на комисията източници на "Капитал".За средния потребител всички тези регулации на ЕК поне на този етап не значат много - просто евтини разговори и интернет, когато посещава страни от ЕС. "Ще премахнем роуминга за пътуващите, но ще се постараем да предотвратим злоупотреби от страна на трайно установили се в друга страна граждани", каза преди дни Юнкер пред Berliner Morgenpost. Председателят на ЕК допълни, че ще има допълнителни облекчения за обменни студенти по програми като "Еразъм" например. Оттам нататък обаче вече нищо не е ясно, а слуховете са много. Източници от българския телекомуникационен сектор споделят, че по тяхна информация дните без роуминг в новия план ще нараснат до 120 годишно. Но пък от комисията твърдят, че е възможно подходът за регулация изобщо да не бъде свързан с ограничение в дните.Източници на "Капитал" предупреждават, че така желаният от всички единен дигитален пазар може да се отрази неблагоприятно на българския сектор и потребители. Поне на хартия цените на мобилните услуги в България са сред най-ниските в общността и след евентуалното отпадане на роуминга за нашите телекоми неминуемо ще има кратък момент на щастие. И ще важи с пълна сила именно това, което регулациите се опитват да предотвратят с лимитите си: всеки ще е свободен да си купи SIM карта от наш оператор и да е в роуминг целогодишно - например, ако живее в Германия.Според още по-мрачния сценарий на телекомите, ако пазарът наистина стане единен, което дори и самата комисия започва да отхвърля като възможност, ще последва вълна на консолидация, отпадане на конкуренцията и съвсем естествено повишаване на цените.


description: Вариантите са с пари от бюджета или държавна гаранция за заем според Делян Добрев

title: До дни правителството решава как ще плати за "Белене"

maintext:
В средата на юни руската "Атомстройекспорт" осъди НЕК в международния арбитраж в Женева да плати сумата от 620 млн. евро., тъй като отказва да плати поръчаното през 2008 г. оборудване за АЕЦ "Белене"
© КРАСИМИР ЮСКЕСЕЛИЕВ
400 млн. евро е главницата по осъдителната присъда за АЕЦ "Белене".
В очакване на свободния пазар
До края на годината законодателните промени, които ще направят възможна пълната либерализация на пазара на електроенергия, трябва да станат факт, посочи Петкова. В момента Министерството на енергетиката работи по промените в Закона за енергетиката. Една от тях е всички производители на енергия да започнат да продават енергията си на свободния пазар. Това се отнася и за тези с дългосрочни договори за изкупуване - централите за възобновяема енергия и двете американски централи ТЕЦ "КонтурГлобал Марица-изток 3" и ТЕЦ "AES Гълъбово". Освен това ролята на НЕК като обществен доставчик ще отпадне, което означава, че компанията ще се занимава единствено с производство и продажба на електроенергия от големите ВЕЦ.
Всички тези предложения са част от доклада на Световната банка, която трябваше да консултира министерството как да бъде извършена либерализацията. Според заместник-министъра на енергетиката Николай Николов обаче този доклад все още не е готов. Все пак той посочи, че една от препоръките на банката е либерализацията на пазара да бъде направена постепенно, като регулираните цени за тока отпаднат напълно чак след пет години.
До дни Министерският съвет трябва да вземе решение как ще бъдат осигурени 400 млн. евро, с които да се плати главницата по дълга за АЕЦ "Белене". Това стана ясно от думите на председателя на енергийната комисия в парламента Делян Добрев пред журналисти по време на конференцията "Енергийна сигурност, устойчивост, инвестиции и растеж", организирана от Български енергиен и минен форум. По думите му в момента се обсъждат различни варианти на ниво правителство и един от тях е осигуряването на държавна гаранция за изтеглянето на заем, което би увеличило и размера на държавния дълг. Друга възможност е средствата да бъдат осигурени от бюджета, което изглежда по логично на фона на изказванията, че плащането трябва да стане възможно най-бързо.В средата на юни руската "Атомстройекспорт" осъди Националната електрическа компания (НЕК) в международния арбитраж в Женева да плати сумата от 620 млн. евро., тъй като отказва да плати поръчаното през 2008 г. оборудване с дълъг срок на експлоатация за проекта "Белене", който беше спрян с решение на първото правителство на Борисов.Енергийният министър Теменужка Петкова, която откри конференцията, също коментира, че страната ни ще се съобрази с всички изисквания на Закона за държавните помощи и на европейското законодателство в тази област при изплащането на сумата за поръчаното оборудване за АЕЦ "Белене". По отношение на възможността лихвата, която всекидневно се начислява на НЕК от 167 хил. евро, да отпадне, Петкова посочи, че това е едно арбитражно решение, "което съдържа възможност за водене на разговори и постигане на извънсъдебно споразумение". Тепърва наши експерти ще отидат и на място, за да инспектират реакторите. "Това са заводи, в които режимът на достъп е по-специфичен и има определени срокове, които трябва да минат, за да се направи преглед на оборудването."Изграждането на газовия хъб "Балкан" ще се обсъжда на нова газова среща през ноември, на която този път ще присъстват само представители на Европейската комисия, България и Русия. На нея се очаква да се изяснят сценариите за руските газови доставки през Черно море до планирания газов хъб. Това е коментирал вицепремиерът Томислав Дончев пред Mediapool.Съгласието на Русия да доставя газ за хъба е ключово за реализацията на проекта. Предпроектното проучване, за което до 9 октомври трябва да бъдат подадени документи за финансиране от ЕК, ще включва и доставките от "Газпром", беше коментирал изпълнителният директор на "Булгартрансгаз" пред "Капитал". По думите му обаче "Европа и Русия ще се разберат" по въпроса за газовите доставки.


description: Популистката "Алтернатива за Германия" за пръв път ще влезе в регионалния парламент

title: Партията на Меркел понесе историческа загуба на изборите в Берлин

maintext:
© Reuters
Християндемократическият съюз на германския канцлер Ангела Меркел претърпя историческа загуба на регионалните избори в Берлин и беше изместен от управляващата регионална коалиция с Германската социалдемократическа партия. Същевременно популистката "Алтернатива за Германия" ще влезе в регионалния парламент за пръв път с 14% от вота, пише ВВС.Популярността на Меркел пострада след решението й да възприеме политика на отворените врати към бежанците. В резултат Християндемократическият съюз спечели едва 17.6% от вота, което е най-лошият му резултат в Берлин изобщо.Това е вторият изборен удар по партията този месец, след като тя беше изтласкана до третото място от "Алтернатива за Германия" в Мекленбург-Предна Померания. Сега популистите ще бъда представени в 10 от 16 регионални парламента. Германската социалдемократическа партия заема първото място с 22% от вота, въпреки че загуби почти 7 процентни пункта от подкрепата си. Тя заяви, че ще проведе разговори за сформирането на коалиция с всички партии освен с "Алтернатива за Германия". Но се очаква да изостави Християндемократическия съюз като коалиционен партньор в полза на "Зелените" и партия "Левите".Заради силното си представяне популистите заявиха, че са се позиционирали успешно за парламентарните избори догодина. "Твърдо убедени сме, че през 2017 г. ще имаме двуцифрен резултат", посочиха от "Алтернатива за Германия".За втори път в рамките на месец партията на Меркел претърпява унизително поражение на регионалния вот. Това беше изтълкувано като присъда за бежанската политика на канцлера. Но резултатите също така показват нарастващото разочарование към традиционните германски партии. Социалдемократите може и да са спечелили изборите в Берлин, но загубиха избиратели, а успехът им беше описан като най-слабата им победа за всички времена.Германският политически пейзаж се променя. Антиимигрантската и антимюсюлманската риторика на "Алтернатива за Германия" се харесва на електората. И е почти сигурно, че партията ще спечели места в националния парламент догодина, което ще затрудни сформирането на коалиция. Мнозина обвиняват Меркел, чието политическо бъдеще за пръв път изглежда несигурно. Собствената й партия вече я смята за пострадала от бежанската й политика и канцлерът трябва да убеди нея и обществото, че още държи контрола над страната. Но в момента земята под краката й се клати.От Християнсоциалния съюз - баварската "сестринска" партия на християндемократите, посочиха: "Загубата на доверие сред традиционните гласоподаватели заплашва консервативния блок." И допълниха, че Меркел трябва да спечели обратно подкрепата, като промени курса на имиграционната си политика.Канцлерът, изглежда, вече прави някои стъпки в тази посока, като през уикенда се дистанцира от фразата "Ще се справим", която използва в пика на бежанския приток миналата година. Сега Меркел коментира: "Предпочитам да не я повтарям, тъй като тя стана нещо като опростено мото, празна формула."Изборите в Берлин бяха доминирани от местни теми, включително лошите обществени услуги, нуждаещите се от ремонт училищни сгради, закъсняващия транспорт и недостига на жилища. Но проблемите при справянето с имигрантския приток също бяха централна тема.


description: Google представи четири нови рекламни услугиЦелта на интернет гиганта е да се превърне в предпочитания от рекламодателите рекламен канал,...

title: Седмични новини за маркетинг и реклама (28 септември)

maintext:
© ARND WIEGMANN
Фотограф: Shutterstock
Фотограф: Rolling Stone
Целта на интернет гиганта е да се превърне в предпочитания от рекламодателите рекламен канал, измествайки телевизията от позициите й. Google представят новите си услуги с призива "Купувайте нашите реклами вместо телевизионните, където липсва възможност за проследяване, и наистина вижте колко добре работят те", пише AdWeek.Първото нововъведение е насочено към измерването на интереса на потребителите към различни брандове през видеата, които гледат. Услугата Brand Lift е подобрена и вече може да бъде сравнено колко пъти хората търсят допълнителна информация в Google или Yоutube, след като са изгледали видеореклама в Yоutube, в сравнение с това колко често търсят информация след изгледана телевизионна реклама.Вторият подобрен рекламен инструмент от Google са мобилните реклами, които стават все по-свързани с мястото, на което се намира потребителят. Вече могат да включват адрес, навигация в Google Maps и снимки. Добавените услуги биха помогнали на рекламодателите да таргетират точната аудитория и според местоположението.Google иска да се фокусира и върху предоставянето на данни за офлайн ангажираността на потребителите. Интернет гигантът заяви, че може да проследи с близо 100% точност посещенията във физически магазини. Според проучвания около 30% от потребителите със смартфони, които са посетили сайта или мобилното приложение на даден ритейлър, си купуват нещо от негов магазин в рамките на 24 часа.Четвъртата услуга е ретаргетиране (избиране на потребители според техния профил и поведение) през няколко мобилни устройства. Така например една реклама може да се покаже сутринта на таблета, на обед на смартфона, а вечерта на десктоп устройството на потребителя.С промяната на потребителските навици и предпочитания компанията се опитва да бъде една крачка пред тенденциите на пазара. По време на лекцията си - част от конференцията Transition conference, Кийт Уийд, маркетинг директор на Unilever, цитиран от DigiDay, разказва как компанията планира това да се случи. Той посочва първо изместването на фокуса от юг на изток. "До 2020 г. Азия ще притежава 42% от световния БВП, до 2030 г. се очаква делът да достигне 54%", казва той. Затова и офисът на Unilever в Мумбай е по-голям от този в Лондон. Според Уийд маркетингът се превърна от "маркетинг на хората" към "маркетинг с хората", а бъдещето му е да бъде за хората. "Трябва да го върнем към положението, в което той служи на хората - нещо, което се изгуби през годините", допълва той. Един от примерите за това са последните кампании на Dove, насочени към дамите. Кийт Уийд съветва компаниите да си партнират със съвременни лидери на мнение, защото по този начин ще могат лесно да се разраснат и да достигнат до хората. Според него е изключително важно брандовете да бъдат социално отговорни, защото "няма как да имаш здрав бизнес в нездраво общество", казва той, цитиран от DigiDay. В началото на лятото Unilever сключи и изненадваща сделка, купувайки стартиращата компания Dollar Shave Club за 1 млрд. долара според източници на списание Fortune. Макар че точната цена не е официално потвърдена, тази сума би наредила сделката сред най-големите в сектора с електронна търговия.Използването на виртуалната реалност от медии и рекламодатели повдига много въпроси, свързани с това дали потребителите са готови да инвестират, за да имат достъп до нея. За да се възползват от новата технология, те трябва да се снабдят със специални очила, а колкото повече хора ги притежават, толкова по-вероятно е виртуалната реалност да стане част от ежедневието ни. Според изследване на Nielsen, направено сред 8 хил. потребители, близо една четвърт от тях възнамеряват да използват виртуалната реалност в следващата година и да си купят необходимите очила. Около 20% от потребителите пък споделят, че нямат намерение да я пробват, но след като разберат малко повече за основите на технологията, признават, че вече проявяват интерес към нея. Изследването на Nielsen показва, че от виртуалната реалност са заинтригувани и потребители, които държат на висококачествените премиум продукти и услуги, за които са склонни да платят и премиум цена.Социалната платформа ще си партнира с редица компании, за да предостави на рекламодателите подробни данни за ефективността на рекламните кампании и възвращаемостта на инвестициите им. Част от обявените партньори на Facebook са Nielsen Catalina Solutions, Oracle Data Cloud и Visual IQ. Целта на сътрудничеството е данните да бъдат по-точни и да обединяват онлайн и офлайн потреблението. Така например Facebook и Nielsen Catalina Solutions ще предоставят информация на рекламодатели за това как онлайн кампаниите им във Facebook и Instagram дават резултат за реалните покупки във физическите им магазини. С Oracle Data Cloud пък ще извличат данни за това колко склонни са потребителите да купят даден продукт, след като са видели или не рекламата му. Социалната платформа ще обърне и специално внимание на информацията, която се извлича от мобилната реклама, измервайки ангажираността на потребителите и кликовете им към мобилните приложения на рекламодателите. В мобилния сегмент Facebook ще си партнира с компаниите Adways Inc., AppsFlyer, Apsalar и CyberZ.Основателят на емблематичното американско списание Джан Уенър продаде 49% дял от Rolling Stone на сингапурския музикален стартъп BandLab. Целта на сделката е компанията съсобственик да помогне за разрастването на изданието и на пазара в Азия. BandLab е онлайн платформа, която свързва създатели на музикално съдържание с техни фенове. Стартъпът няма да има контрол върху съдържанието на Rolling Stone, а ще ръководи дъщерно дружество с основен фокус върху организиране на събития на живо и мърчандайзинг. "Нашето стратегическо партньорство има за цел да разшири бранда в нови области, които не са били основна част от дейността ни в миналото", казва Уенър, цитиран от AdAge. През последните няколко години с развитието на онлайн медиите списанието изгуби част от аудиторията и рекламодателите си, но чрез сделката Rolling Stone ще се постарае да възвърне позициите си на печатния пазар.


description: Тенденция е отварянето на обекти, които предлагат разнообразие, обслужване и по-директна връзка с производителите

title: Ново поколение при малките магазини

maintext:
Отношението на търговците към клиента и продукта се допълва и с внимание към детайлите в интериора
© Надежда Чипева
Стандартът на живот се подобрява. Хората търсят по-качествени продукти, по-вкусна и здравословна храна", казва Ани Радулова, собственик на магазините "Деликатесен" в София. "Хората станаха по-грамотни, по-взискателни към здравето си", смята д-р Ярослав Димитров, собственик на магазин "От фермата". "Разумните хора се интересуват от здравословното хранене, замислят се с какво хранят децата си",
казва
Асен Цеков, създател на "Вино Оренда".
И добавя
: "Освен това се увеличиха производителите на истински храни, както ги наричам. Наблюдава се развитие на фермерски пазари.
И
ма и доста онлайн търговци на фермерски храни. Всичко това засилва интереса у потребителите. А и идва донякъде като противовес на масовото навлизане на големи вериги магазини, които обезличиха малкото българско производство."
Клиентите на малките магазини от нов тип п
И
добавя Мандов.
Още теми от списанието:
- Базовата потребителска кошница в три вериги е под средата на пазара
- Водката е най-продаваният високоградусен алкохол в България
- Каролин Еверсън, Facebook: Мисията ни е да свържем целия свят
Можете да го поръчате на abonament@economedia.bg или на + 359 2 4615 349.
През последните години специализираните магазини в България се развиват успешно, отбелязвайки двуцифрен ръст на похарчените средства на българските домакинства от 26% общо за последните три години - до юни 2016 г.Растежът се движи от привлечените нови купувачи, от значимия ръст на средствата, похарчени в тях, и от по-честото им посещаване от потребителите, казват Весела Калчишкова и Димитър Начев от GfK България в анализ на сп. "Регал".Данните потвърждават развитието в сегмента на малките независими магазини, което се вижда и с невъоръжено око. Първо в центъра на София, а вече и по кварталите и пазарите започнаха да изникват малки магазини от нов тип. Много от тях предлагат широко портфолио в един сегмент, но определението "специализирани" не изчерпва явлението. Някои е по-точно да бъдат наречени занаятчийски. В тях основните продукти са на един производител, който надгражда със стоки в други категории. Такива са много месарници, млекарници, хлебарници. Някои се позиционират като деликатесни магазини, други са био и еко, трети – за фермерски продукти. Голяма вълна са магазините за качествени български храни - продукти на малки производители, които не са представени в големите вериги.Различни по профил са и собствениците им. Едни са професионални търговци, други - производители и вносители, които търсят директна връзка с потребителите. Трети - външни за сектора играчи, уловили актуален тренд, примерно био или фермерска мода.Всеки от собствениците ще ви каже, че неговото развитие е в отговор най-вече на търсенето. "о една или друга причина не припознават хипер- и супермаркетите като своето място.Косвен принос за развитието на явлението имаха също сривът на "Карфур" и проблемите на "Пикадили" - две от веригите, ориентирани към по-платежоспособните и взискателни потребители. "Масовият клиент не знаеше, че точно тези вериги имат вътрешни проблеми. Той виждаше липса на стоки и влошено качество. И започна да се съмнява не само в "Карфур", но и в хипермаркетите изобщо", казва търговският консултант Димитър Мандов.От веригите "за ценители" на пазара остана "Фантастико", но магазините й са само в София. И понеже нямат сериозна алтернатива, в пиковите часове са претоварени с хора и се чака на опашки. "Отпадането на един голям играч във Варна, Бургас, Търново, Пловдив отвори пазарна ниша и възможност, от която се възползваха малките български локални вериги", казва арх. Гергана Милушева от архитектурното бюро Cityscape в интервю за "Регал". Те инвестират в дизайн и се опитват да внедрят в своите магазини най-доброто от модела на големите търговци.По една или друга причина нишата, овакантена от "Карфур" и частично от "Пикадили", не беше припозната от "Билла" и "Кауфланд". Наистина за миналата Коледа и двете вериги лансираха свои собствени марки в луксозния ценови сегмент. Тези практика обаче не получи особено развитие. По-упорити усилия в тази посока полагат от "Лидл". От веригата отдавна налагат луксозната си линия от собствени марки.В българските условия обаче потребителите трудно приемат, че качеството може да е на анонимен производител, какъвто е случаят със собствените марки на веригите. Купувачите искат да знаят името му, неговата история, къде произвежда и пр. В това отношение по-адекватни са малките магазини. "Хубавото при тях е, че изчезва анонимността на клиента, изчезва и анонимността на производителя. Производителят застава с лицето и с името си", казва Ани Радулова. "Клиентите търсят този тип магазини, защото в тях има по-голяма вероятност да намерят връзка с производителите, а това им дава гаранция за качествена храна", добавя д-р Ярослав Димитров. "И в тези малки обекти се запазва директната връзка на продавача и клиента, има пряка обратна връзка и има разцвет. В тях инструментът за продажби е човекът, а не рафтът", казва Христо Станев от "Профи мърчандайзинг"."На хората им липсваше това да те обслужват с внимание, да те познават и да те консултират като в аптека. По-находчивите търговци го осъзнаха и започнаха да го предлагат", казва Димитър Мандов. Според него това е нещо от загубеното минало, което се завръща, и това е тенденция в международен мащаб. А при нас се случва много по-лесно, защото тук нямаме толкова дълга история на хипермаркетите, колкото има в Западна Европа, добавя той."Друг ключов момент е, че тези магазини предлагат разнообразие", добавя консултантът. В такъв магазин няма ограничения в асортимента, каквито на практика има в големите вериги покрай необходимостта да се предлагат най-оборотните артикули. Освен това в него има различни типове цени за различните категории хора. Там има сирене от 4.50 лева за килограм до такова за 15-20 лева за килограм.често оставяш в един специализиран магазин толкова пари, колкото би оставил за едно пазаруване в супермаркета. Но те са вложени в покупка на едро на качествени храни в определена ниша, различни от масовото предлагане,Недостатък на малките магазини е, че пазаруването в тях отнема повече време, отколкото това в супермаркета. Те обаче полагат усилия да надграждат портфолито си, като наред с основния продукт - колбаси или мляко, предлагат също хляб, сладка, вина, сокове и пр. Освен това малките магазини като че ли се привличат помежду си и образуват своеобразни клъстери. "Появи ли се един, скоро около него изникват и други, които продават стоките, които той не предлага. Стават както е било по пазарите, но в по-съвременен вариант", казва Христо Станев.Времето ще покаже също дали новата тенденция ще се сведе до иновация в канала на малките магазини, или ще рефлектира по-съществено и върху дела на модерната търговия в страната. Дали пазарът наистина "не отива към малки удобни магазини и пазаруване онлайн и големите магазини вече не са толкова актуални за хората", както предвиждат някои наблюдатели в сектора.


description: Борисов може и да оттегли правителствената подкрепа за нея, но ако тя излезе от състезанието сама, ще спести унижение на себе си и на репутацията на България

title: Сега топката е и в Бокова

maintext:
Съветът за сигурност гласува вече шест пъти, но очевидно ще има още гласувания
© Andrew Kelly
още в началото се позиционира като кандидат и в това си качество имаше контакти с нас". Гатилов посочи, че ако и когато българското правителство вземе такова суверенно решение, Москва ще определи позицията си. "Имало е случаи, когато е бил предлаган човек в последния момент и е бил приемлива кандидатура", посочи Гатилов, без да свързва това с Георгиева.
В момента португалският кандидат Антонио Гутереш води убедително след всички гласувания, така че Георгиева евентуално ще трябва да се изправи срещу него. Тя отговаря на условието на Русия да е от Източна Европа и на исканията на неправителствени организации да е жена и има неформалната подкрепа на Великобритания и вероятно на САЩ.
Очевидно ще има още гласувания, тъй като все още няма консенсус, което предположи и зам.външният министър на Русия. Нещо повече - има срив в Съвета за сигурност, след кошмара в Алепо. Това, което трябваше да се превърне в стопляне между САЩ и Русия, се превърна в още по-силно охлаждане. Великобритания открито обвини Москва във военни престъпления, заради подкрепата за режима на Башар Асад и бомбардировките над квартали на Алепо в последните дни. Тази атмосфера надали ще помогне за намирането на консенсус за новия ръководител на ООН.
Ситуацията дотук показва, че Ирина Бокова очевидно няма да успее да се пребори за поста и логичният ход след последното гласуване би било да се оттегли. Именно тук обаче е важна нейната реакция. Самата Бокова все още мълчи по въпроса, но според едно от тълкуванията на сегашната ситуация, което се разпространяваше преди гласуването и от близки до нейния щаб, България не може да оттегли нейната кандидатура, защото това е лично решение. Правителството може само да оттегли подкрепата си за нея (
), но Бокова, според това тълкувание, може формално да излезе от състезанието, само по собствено желание. Протакането на подобна ситуация обаче би превърнала нещата в истински фарс и най-вероятно би приключила съвсем въпроса за български кандидат.
Верният ход в момента е Бокова да излезе от надпреварата, докато все още може да го направи с достойнство. Всеки друг вариант ще бъде унизителен - за нея самата и за репутацията на България.
Бойко Борисов може да е доволен. Има много малко случаи в близката история, в които страни от всички краища на света, сред които и големите сили, са очаквали решение на София с интерес. Борисов се намира в такъв етап сега, след последното тайно гласуване за генерален секретар на ООН. Преди две седмици той заяви, че ако настоящият кандидат Ирина Бокова "не е първа или втора, ще преценим какво да направим". Гласуването вчера продължи устойчивата тенденция Бокова да е назад - в случая шеста, със седем гласа против и шест за. Това обаче надали прави доволен българския премиер, който упорито искаше да избегне това решение.Тъй като имаше много малко съмнения, че това ще бъде развитието на ситуацията (има поне две постоянни членки на Съвета за сигурност, които са против Бокова), сега въпросът, който и други си задават, като например британският Guardian, е ще реши ли българският кабинет да смени кандидата си. Името, за което всички говорят, е това на Кристалина Георгиева. Преди дни зам.-външният министър на Русия Генади Гатилов каза в интервю за "Интерфакс", че самата тя "и думите на Борисов показаха, че той е готов да го направи


description: Съветът за електронни медии (СЕМ) призова медиите да различават участието в развлекателните предавания на кандидатите за президент и вицепрезидент, Въвеждането на пръстовия идентификатор за приемане и изписване на пациенти от болниците ще бъде от 1 ноември, Данъкът за таксиметровия превоз в София поскъпва и от 1 януари догодина той ще е 850 лева, Възнагражденията, получавани от юрисконсултите по дела на администрацията и фирмите, които са в размер като за адвокат, остават,

title: Вечерни новини 29 септември

maintext:
Ердоган поиска удължаване на извънредното положение в Турция
578 млн. лв. са събрали досега синдиците на фалиралата Корпоративна търговска банка при оценка на активите й към 31 август 2016 г. в размер на 1.38 млрд. лв. Това се вижда от справка на синдиците, предоставена по искане на депутатите от РБ Мартин Димитров и Петър Славов чрез Министерството на финансите.
Според действащата конституция на страната подобна мярка може да бъде налагана за не повече от 6 месеца.
Фотограф: АНЕЛИЯ НИКОЛОВА
Турският президент Реджеп Тайип Ердоган заяви, че страната не може да овладее заплахата от тероризма в рамките на обявеното след проваления опит за преврат тримесечно извънредно положение. Според него удължаването на мярката с още 3 месеца ще облагодетелства Турция и ще срещне подкрепа от страна на гражданите й, предаде "Ройтерс".Думите му идват, след като малко по-рано Съветът за национална сигурност на Турция препоръча удължаване на извънредното положение, предаде "Хюриет". След неуспешния опит за преврат загинаха над 240 души, а други 2200 бяха ранени. Турция въведе извънредно положение на 20 юли.По-рано вчера министърът на правосъдието Бекир Боздаг съобщи, че 32 000 души са арестувани след осуетения опит за преврат.Националната електрическа компания (НЕК) не е обжалвала, тъй като според адвокатите ѝ възможностите за решение в нейна полза са малки, а процесът би струвал още повече пари. Това становище изразява международната адвокатска компания White and Сase, която представляваше НЕК пред арбитража, изпратено до енергийния министър Теменужка Петкова и изпълнителния директор на НЕК. Документът бе разпространен от правителствената информационна служба късно в понеделник вечер. "Основанията за обжалване на арбитражно решение съгласно швейцарското право са много ограничени. Освен това на практика швейцарските съдилища рядко признават обжалвания. Ние прегледахме възможните основания за обжалване на решението в Швейцария и представихме своето мнение на НЕК. Въз основа на това мнение НЕК реши да не обжалва решението и срокът за обжалване изтече", се казва в становището.Промяната бе заложена през април със Закона за местните данъци и такси, като в четвъртък Столичният общински съвет (СОС) прие Наредбата за определяне на местните данъци и такси. С повишаването на данъка се очаква да се осигурят близо 5.5 млн. лв. допълнителни приходи за общината. "Стойността 850 лв. е на базата на патентния данък от 2007 г. в размер на 653 лева. Съобразихме се с инфлацията, която е 30.8%", коментира пред БТА общинският съветник от ГЕРБ Екатерина Йорданова. Тя коментира, че промяната е съгласувана с таксиметровите превозвачи. По думите ѝ те са уверили, че услугата няма да поскъпне. По време на обсъждането в залата председателят на групата на БСП в СОС Калоян Паргов предложи данъкът да се плаща разсрочено и ако се внесе авансово в началото на годината, да има 5% отстъпка. Предложението му обаче не бе прието.Това се случи, след като Конституционният съд единодушно отказа да отмени присъждането на подобни премии, съобщи "Правен свят". До делото се стигна по искане на омбудсмана Мая Манолова, която нарече тази практика "такса юрисконсулт". Докладчик по делото беше бившият заместник-председател на ВКС Таня Райковска. Основните аргументи на Манолова, която атакува разпоредби от ГПК и ДОПК, бяха, че юрисконсултът е служител на трудов договор и му се дължи заплата, което няма връзка със стойността на предмета на делото, което пък в повечето случаи е основа за изчисляване на адвокатския хонорар. Освен това, когато за юрисконсулт се присъжда възнаграждение като на адвокат, това не са реално направени разноски, а именно тях бива осъдена да плати загубилата страна. Според КС обаче няма противоконституционност, защото "приравняването е резултат от идентичността на осъществяваните процесуални функции, а различието – от разликите в правния статут на юрисконсулта, съответно на адвоката".Това е публикувано на интернет страницата на Националната здравноосигурителна каса като решение на последното заседание на надзорния съвет. Задължението всяка болница да има пръстов идентификатор беше гласувано да бъде от 1 октомври, но поради липса на готовност на всички болници датата се променя, обясниха от пресслужбата на касата, цитирани от БТА. Междувременно в няколко болници системата бе въведена пробно."На всички кандидати трябва да се гарантират равни условия по време на кампанията", припомня регулаторът в съобщение до медиите. Миналата седмица телевизионният водещ Слави Трифонов регистрира в ЦИК инициативния комитет в подкрепа на въпросите от референдума, иницииран от собственото му шоу."Волво груп България" направи първа копка на терена, който ще се превърне в сервизен център на територията на Бургас. Инвестицията е 1.66 млн. лв., а площта е близо осем хиляди кв.м и се намира в Индустриален и логистичен парк Бургас. Първата копка бе направена от Петер Ериксон, главен изпълнителен директор на компанията, заедно с Димитър Николов, кмет на община Бургас. В центъра ще се извършват обслужване, сервизни дейности и продажба на пълна гама товарни автомобили от марките Volvo и Renault. Самият сервиз ще бъде с площ малко над 1300 кв.м, като разполага с модерно оборудване по стандартите на компанията по света. Капацитетът на обслужването ще бъде 3040 камиона годишно, като в сервиза ще могат да се извършват дейности по 6 камиона едновременно. Сервизът ще разполага с екип от 10 специалисти и мобилна група."Трейс груп холд" е подписала споразумение за сътрудничество с румънската фирма ENERGEX EXPERT SRL. То предвижда румънската компания да се ангажира с подпомагането на навлизането на "Трейс" в Румъния, както и по-нататъшното развитие на бизнеса на българския холдинг. Това съобщава компанията чрез БФБ - София. Споразумението е с цел проучване и позициониране на "Трейс" на румънския пазар, където компанията да започне да изпълнява проекти по обществени поръчки, включително и по програми на Европейския съюз, международните финансови и трансгранични инициативи. Компанията има дейност в областта на строителството, поддръжката, реконструкцията и рехабилитацията на автомагистрали, летища, метро, енергийни проекти и други.Шведската стрийминг компания Spotify е в преговори за придобиването на аудиоплатформата SoundCloud, съобщава Financial Times, позовавайки се на собствени източници. Евентуална сделка би помогнала на шведската компания за онлайн стрийминг на музика да се конкурира по-успешно с Apple. През юли източници на Bloomberg коментираха, че основателите и инвеститорите в германската SoundCloud разглеждат стратегически опции за развитието й, включително и продажба, която би оценила компанията на 1 млрд. долара. Последната оценка на платформата за споделяне на музика, която през юни набра 100 млн. долара от група инвеститори, сред които и Twitter, беше около 700 млн. долара, припомня FT.Европейската комисия одобри предложената от българския евродепутат Андрей Новаков нова европейска програма за младежко предприемачество, съобщи investor.bg, като цитира офиса на Новаков. Програмата, наречена"Алеко", ще започне от началото на 2017 г. и има за цел да осигури пътуване за обмяна на опит на млади предприемачи от Европейския съюз, включително български. Финансирането беше одобрено от бюджетната комисия на Европейския парламент и така програмата ще позволи европейски млади предприемачи да пътуват в чужбина. Бюджетът на програмата е 1 млн. евро. С парите ще се покрият разходите за живот, в които са включени транспорт, стипендии и други разходи. Евродепутатът Андрей Новаков обясни, че няма квоти по държави, и призова младите българи да кандидатстват.Местната власт в Осло прие първия по рода си "бюджет за климата" тази сряда, съобщава Reuters. Заделените средства ще отидат за конкретни мерки за съкращаване с 50% на емисиите парникови газове в рамките на четири години. Това е един от най-радикалните опити за забавяне на климатичните промени. Някои точки от плана на Осло зависят и от средствата на националното правителство. Целият проект вероятно ще струва 2 милиарда норвежки крони (246 млн. щатски долара). Общинският съвет на Осло договори по-рано тази година план да намали наполовина емисиите на Осло – до 600 000 тона въглероден диоксид до 2020 г. Планът има за цел да стигне и до нулеви емисии до 2030 г. А бюджетът, одобрен в сряда, очертава рамката как това ще се случи.Брутният вътрешен продукт (БВП) на САЩ се повиши през второто тримесечие на 2016 г. с 1.4% на годишна база при предишна оценка за растеж от 1.2%, показват окончателни данни на Департамента по труда, цитирани от infostock.bg.Потребителските разходи, които са основен двигател на икономиката, се повишиха през второто тримесечие с 4.3% след слаб растеж с 1.6% в началото на годината. Според последния доклад бизнес инвестициите се свиха през периода април - юни с 9.5 млрд. долара вместо с 12.4 млрд. долара, докато инвестициите в оборудване се понижиха с 2.1% при предишна оценка за спад с цели 8.4 на сто.


description: Електронното засичане и плащане за магистрали и пътища ще се забави с над година

title: Унгарска и германска компания обжалват търга за тол-системата

maintext:
Германската "Витроник" обжалва заради неясноти с трасетата на оптичните кабели, които трябва да свържат центровете за обработка на данни и контролните станции (металните рамки над пътя). На снимката - изградени от "Витроник" тол-елементи
© Витроник
За разлика от предишните жалби сега възраженията са от фирми със сериозен опит в сектора.
Електронното плащане за преминаване през магистрали и пътища трябваше да е възможно от началото на 2019 г. Но няма. Причината е в нескончаемите жалби срещу поръчката за 200 млн. лв. Аргументите на повечето кандидати са, че държавата не е подготвила добре условията за новата тол-система и електронни винетки. И заради грешното задание дигитализацията ще се забави поне с година-две.Това е една от най-големите и най-обжалваните процедури за годината. Сега има нови две възражения срещу поръчката - четвърто и пето поред. Те са от две чужди компании и са постъпили на 9 септември в Комисията за защита на конкуренцията (КЗК). Затова и от Агенция "Пътна инфраструктура" (АПИ) обявиха, че търгът ще бъде временно спрян. Така само дотук изоставането спрямо плана е с пет месеца. Новите жалби ще отложат подаването на оферти към края на годината. После могат да последват и дълги съдебни битки по класирането.Докато първите три жалби дойдоха по линия на две малки местни фирми, нямащи нищо общо с изграждането на тол-системи ("Мархинженерин" и "Пропърти стан"), възраженията от края на миналата седмица са от две чуждестранни специализирани компании. Едната е унгарската "Ерба 96" - с близо 20-годишен опит зад гърба си, тя е изпълнител на електронната винетка за леки автомобили, използвана в Унгария. Другата е "Витроник" (Vitronik Dr.-Ing. Stein Bildverarbeitungssysteme) - германска компания с годишни приходи от над 110 млн. евро и 700 служители, специализирана в изграждане на системи за толинг. Компанията е средна по мащаби и е работила по изграждането на тол-системата в Германия още през 2003 г., монтирала е елементи от тола във Франция и Австралия. По-конкретно дейността й е свързана с изграждане и монтиране на метални рамки над пътя за следене на трафика, както и на технологии за засичане на габаритите и теглото на превозните средства.По информация на "Капитал" жалбата на унгарската "Ерба 96" е свързана с кратките срокове за подготовка и изпълнение на поръчката. Датата за прием на оферти се измести няколко пъти, а последната беше 26 септември. След избор на изпълнител и сключване на договор победителят в търга има седем месеца за подготовка на конкретно технологично решение и доставката на всички елементи (софтуер, хардуер, съоръжения и др.), както и още 12 за монтаж и пускане в експлоатация на тол-системата за камионите над 3.5 тона. Срокът за внедряване на е-винетките е 6 месеца. Междувременно трябва да се обучат 500 души, да се изградят и оборудват контролни центрове и др. "Сроковете бяха отлагани достатъчно, още малко и ще стане една година, не виждам как ще мине тази жалба, колко още да отлагаме", коментира източник от пътната агенция.Жалбата от германската "Витроник" по информация на "Капитал" от два източника се отнася за неясноти, свързани с технологичното изпълнение на системата и по-точно с трасетата на оптичните кабели, които трябва да свържат центровете за обработка на данни и контролните станции (металните рамки над пътя). "На всички сме дали едни и същи разяснения, трасетата следват пътя и въртят около КПП-тата, това е", коментира представител на пътната агенция.Още от самото начало на процедурата потенциални участници се оплакваха от множеството неясни моменти в документацията и субективните критерии за подбор, като това се доказва от над 300-те въпроси и молби за разяснения, публикувани в досието на поръчката. Много от въпросите са свързани с неяснотите около т.нар. контролни станции. Това са металните рамки над пътните платна, които сега се използват за следене на трафика, но имат функция да засичат номера на превозното средство. Снабдени с камери, скенери за габаритите и платформи за определяне на теглото (част от тях), въпросните метални рамки по пътищата ще са основен елемент от правоприлагането и контрола върху новите пътни такси. Сега съществуващите 320 рамки са изградени от българските "Контракс" и "Телелинк" - "Контракс" работи по магистралите и първокласните пътища, а "Телелинк" - по пътищата втори и трети клас.Тол-система за тежкотоварни камиони и автобуси и електронна винетка за леките автомобили трябва да заменят сегашните винетни стикери като начин за таксуване на движението по републиканската пътна мрежа. Вместо досегашните 200-300 млн. лв. от пътни такси годишно държавата очаква тол-системата да генерира приходи от 800 млн. до 1 млрд. лева за бюджета. Поддръжката й ще струва около 3% от приходите. Това в съчетание с прогнозната цена от 200 млн. лв. прави поръчката една от най-апетитните за годината.На по-ранен етап интерес към търга потвърдиха от "Телелинк", като от местните фирми най-вероятно ще се включат "Контракс" и "Сирма". Малко е вероятно българските кандидати да участват самостоятелно, защото нямат опит с изграждането на тол-системи, а и финансовите изисквания за 100 млн. лв. финансов ресурс са прекалено високи.Предложеният модел за смесена система (тол и винетка) наподобява този в Унгария, затова е силно вероятно унгарско участие в лицето на I-Cell, Унгария, и T Systems, Унгария. Австрийската компания Кapsch също обяви намерението си да участва. От новите жалби става ясно, че унгарците от "Ерба" и германците от "Витроник" също ще се включат в надпреварата, като не е изключено те да се явят на търга заедно, тъй като всяка една от тях има опит с конкретен елемент от тол-системата.


description: По заповед на Йовчев ДАНС получила пълен достъп до Шенгенската информационна система, става ясно от мотивите на съда

title: Делото Червей: прокуратурата "завоалирала" обвиненията срещу Янева

maintext:
Владимира Янева (вляво) и Сотир Цацаров (вдясно)
Прокуратурата е пропуснала да повдигне адекватни обвинения срещу бившата председателка на Софийския градски съд (СГС) Владимира Янева по делото "Червей". Това става ясно от публикуваните днес мотиви на СГС по това дело.През януари тази година състав на СГС с председател Иван Коев наложи на Янева присъда от една година условно след като я призна за виновна за издаването на разрешения за прилагане на специални разузнавателни средства (СРС) над максимално допустимия по закон срок. Тодор Костадинов, бивш шеф на "Вътрешна сигурност" в МВР по времето на министър Цветлин Йовчев, беше осъден на глоба за неправомерен достъп до информационните системи на МВР.Мотивите на съдия Иван Коев на практика потвърждават казаното от самата Янева в изтеклите в края на 2015 г. записи от разговори между нея и колежката ѝ Румяна Ченалова. В тях бившата председателка на градския съд преразказва свой разговор с главния прокурор Сотир Цацаров за воденото разследване срещу нея: "Но, каза, имай предвид, че мен Бойко ме извика, каза ми да те опраскам. Аз му казах, че на мен глупости не ми се правят. Популистки ходове не ми се предприемат И ще гледам да завоалирам нещата, така че ако има някакво нарушение, все едно тебе са те подвели."В мотивите си съдът на няколко пъти отбелязва, че прокуратурата е обсъждала в пледоарията си нарушения, допуснати от Янева, за които не са ѝ били повдигнати обвинения. Съдът няма как да я осъди за тези нарушения, защото държавното обвинение е пропуснало да ги включи в обвинителния си акт.От публикуваните в петък мотиви става ясно още, че разработката "Червей" всъщност е била използвана за прикриване на нерегламентиран достъп до информационните системи на МВР по времето на правителството на Пламен Орешарски.Тогавашният вътрешен министър Цветлин Йовчев дори издал заповед, с която дал на трима служители на ДАНС разрешение за пълен достъп за "четене и дейности" до всички информационни системи на МВР, включително и Шенгенската информaционна система, в която се вкарват данни от всички държави в ЕС.От мотивите разбираме, че сюжетът се заражда през юни 2013 г., когато министър Цветлин Йовчев извикал при себе си директора на Дирекция "Комуникационни и информационни системи" в МВР, за да му каже, че "има данни за изтичане на информация от информационните системи на МВР и трябва да бъде направен одит на цитираните системи от служители на ДАНС, от гледна точка на сигурността на защита на личните данни."Месец по-късно Цветлин Йовчев издал заповед, с която разпоредил да бъде предоставен достъп на трима служители на ДАНС, с право на "четене и дейности", до базите данни на информационните системи "Български лични документи" , "Граничен контрол", "Централен полицейски регистър", "КАТ - регистрация на МВР", "Шенгенска информационна система", архива с всички кадрови досиета на служителите на МВР, както и базата данни, която съдържа информация за това кой е ползвал системите на МВР. От проверката, извършена от тримата служители на ДАНС, не е съставен краен акт.През август същата година назначеният от Йовчев за директор на "Вътрешна сигурност" Тодор Костадинов получил анонимен сигнал, в който се твърдяло, че служители на Дирекция "Комуникационни и информационни системи" "правят справки и изтриват данни в информационните фондове на МВР срещу получаване на дарове."Тогава, според прокуратурата, Костадинов предприел действия, за да изфабрикува една "куха разработка" (параван), а именно делото "Червей". В рамките на тази разработка Костадинов разпоредил да се подготви искане за прилагане на СРС върху информационната система "Централен полицейски регистър", в която се съдържат данните за криминалните регистрации.Искането за подслушване било отправено до Владимира Янева, която на четири пъти издавала разрешения за прилагането на СРС-та.В рамките на разработката трима служители на ДАНС прониквали в извънработно време в помещения на дирекцията на полицията във Варна, Бургас и Шумен, в които се съхранявали сървърите. Престоявали по няколко часа, без да е ясно какво точно правят. В крайна сметка те докладвали, че прилагането на СРС спрямо информационната система е било без успех - не са могли да проникнат в системата, защото съществувало риск да бъдат разкрити. При това положение остава абсолютно неясно, защо разработката, по която не е правено абсолютно нищо друго, е стояла "отворена" и по нея са прилагани СРС-та в продължение на близо цяла година.Прокуратурата дава отговор на този въпрос - именно по време на прилагането на СРС-тата са били "извършвали справки и манипулирали информация в системата на МВР".Пред съда бившият вътрешен министър Цветлин Йовчев казва, че знаел за разработката и обяснил, че е имало нужда от достъп до всички сървъри на МВР, тъй като не се знаело кой точно има нерегламентиран достъп до системите на МВР. По отношение на срока за подслушване Йовчев е казал, че е узнал от св. П. (вероятно бившият директор на ДАНС Владимир Писанчев), че около "1000 души са подслушвани в продължение на 300 дни, въз основа на искане за прилагане на СРС за срок от 60 дни, плюс 60 дни и след това за още 60, плюс 120 дни - след известно прекъсване", визирайки практиката за заобикаляне на закона.Съдът приема, че Тодор Костадинов не е извършил престъплението, в което е обвинен - ползване официален документ с невярно съдържание.Според държавното обвинение това са били справките, изготвени от него, които са съдържали невярна информация и които са били приложени "като мотиви" към исканията до Владимира Янева за разрешение за прилагане на СРС. Съдия Коев приема, че тези справки, в които Тодор Костадинов е записал абсолютно неверни факти и обстоятелства, нямат характер на официален документ.Тодор Костадинов е признат за виновен за неправомерен достъп в компютърна система. Той е използвал парола за достъп на редова служителка на МВР. Съдът предполага, че тази парола е "открадната" именно в рамките на разработката "Червей". Той е използвал тази парола, за да влезе в "Интегрирана регионална полицейска система", откъдето не само могат да се правят справки, но и да се заличава информация.В мотивите е записано, че именно заради служебното си качество и покрай разработката "Червей" Костадинов е разбрал, че промяна в записите е възможна "именно от регионалните сървъри, а не на централно ниво."Съдът отказва да коментира доводите, че Тодор Костадинов е извършил и престъплението "компютърен саботаж", тъй прокуратурата е "пропуснала" да повдигне подобно обвинение.Съдия Коев записва в мотивите си, че Тодор Костадинов е проявил "комбинативност, изобретателност и упоритост при извършване на престъплението", а освен това за един "не кратък период от време (значително над половин година) последователно е планирал действията си и тенденциозно ги е прикривал зад привидно законосъобразна дейност по прилагане на СРС". Тъй като Костадинов не е осъждан, съдът е задължен да го освободи от наказателна отговорност и да му наложи глоба.Срещу бившата председателка на СГС са повдигнати обвинения за това, че е разрешила прилагането на СРС:-за информационна система, която не е "обект", а законът позволява СРС да се прилагат само срещу лица и обекти;-без да е имало техническа възможност те да бъдат приложени;-без да са били изложени подробни мотиви от службите, както изисква законът;-за срокове, надхвърлящи законовите;Съдът приема, че не може да бъде вменена вина на Янева за това, че е разрешила СРС, чието прилагане е било технически невъзможно. Тя не е експерт и няма как да е знае това предварително, приема съдия Коев. Със сходни мотиви той отхвърля тезата на обвинението, че информационната система на МВР не е обект, т.е. СРС не е приложим.Владимира Янев е призната за виновна само за това, че е допуснала подслушване за по-дълъг период от време от позволеното в закона. В мотивите си съдът отбелязва, че ако за всяко нарушение на правилата за разрешаване на СРС прокуратурата тръгне да повдига обвинение "ще се отнеме възможността разрешенията за използване на СРС да се дават от независим магистрат, въз основа на свободното му вътрешно убеждение."В конкретния случай става дума за съществен случай, тъй като нарушенията, които Янева е допуснала, са довели до "събиране на негодни доказателства, опорочило е процеса на доказването и е осуетило разкриването и доказването на престъплението, то очевидно е, че в този случай обществените отношения в посочената по-горе област са засегнати, следователно – деянието е общественоопасно и престъпно.""По отношение довода на прокурора, изложен в хода на съдебните прения, че подсъдимата Янева не е разполагала с "екстериториалност" – да разрешава СРС на територията на цялата страна" - коментира в мотивите съдия Коев и констатира, че "подобно обвинение липсва в обвинителния акт "поради което и този въпрос в настоящото производство не следва да се обсъжда."Това не е изолирано явление: "Не следва да се обсъжда и евентуалното нарушаване от страна на подсъдимата Янева на разпоредбата на чл. 3 ЗСРС – дали престъпленията, за чието разкриване са дадени разрешенията попадат между тези, за които законът допуска подобен начин на събиране на доказателства. Доводи за такова нарушение прокурорът развива в хода на съдебните прения, но подобно обвинение против Янева също липсва"Държавното обвинение е допуснало и трети пропуск - забравило е да повдигне обвинение срещу Янева за това, че не е изложила мотиви към разрешенията, които е дала.Единственото нарушение, за което съдът намира, че Янева следва да получи присъда по наказателното дело, е прилагането на СРС за срок, който надвишава законоустановения - цели 120 дни. Според съда "неспазването на срока, в който е било допустимо използването на СРС, опорочава събраните доказателства до степен на негодност в бъдещо наказателно производство", в превод - нарушението, което е допуснала Янева на практика е превърнало събраните със СРС доказателства в негодни. Съдът отхвърля тезата на защитата на Янева, че практиката е наложила при прекъсването на експлоатацията на СРС да се подава ново искане: "Една от основните цели на принципа за разделение на властите е "власт да възпира власт" – в случая съдебната – изпълнителната. Виждането на органите на МВР и ДАНС за приложението на закона по никой начин не обвързва магистрата. Обратно, МВР и ДАНС са тези, които рано или късно следва да съобразят дейността си със създадената от съда практика по приложение на закона", пише съдия Коев в мотивите си.И още - тезата, че от значение е сумарната продължителност на прилагането на СРС, която надхвърля значително законовите ограничения (шест месеца): "логиката на закона да определи подобен срок е обстоятелството, посочено и по-горе – с тях се засягат конституционни права, което винаги е допустимо само за определен срок. Ако се възприеме, че срокът тече отделно и независимо за всяко подадено искане, самият срок на практика би се обезсмислил – чрез нови искания органите на досъдебното производство биха имали правомощие да прилагат СРС за неограничено време."За да обясни защо е наложил минимално наказание на Владимира Янева съдът отбелязва, че тя "с цялостната си професионална дейност последователно е показвала стремеж към спазване на законите и санкциониране на техните нарушители".В тази част на мотивите има пасаж, който може да минира присъдата на Янева, а именно предположението на съдия Коев, че "извършеното престъпление, освен това, най-вероятно и очевидно се дължи на предоверяване на специалните служби, с които съдия Янева ежедневно е работила и комуникирала." Тъй като престъплението, за което Янева е осъдена, е умишлено, тя трябва да е осъзнавала какво прави - нещо, което изключва твърдението, че се е предоверила на службите.Присъдата на градския съд беше протестирана от прокуратурата и обжалвана от подсъдимите.


description: Москва веднага отхвърли заключенията като преднамерени

title: Разследването обвини Русия за сваления "Боинг" в Украйна през 2014 г.

maintext:
© В© MAXIM ZMEYEV
Заключението на Joint Investigation Team (JIT) - международната група прокурори, водени от Холандия, за катастрофата с малайзийския Boeing 777 в Донбас на 17 юли 2014 г. е, че пътническият самолет е свален със зенитна система "Бук", доставена от Русия в контролираните от бунтовниците райони на Източна Украйна.В документа се казва, че самолетът от полет MH17 е ударен от ракета 9М38-М1 от система "Бук-М1", изстреляна от нива край село Первомайский, контролирано тогава от сепаратистите. Това е предварително заключение, отнасящо се до причината за трагедията, докато разследването на конкретните виновници ще отнеме доста повече време. Прокурорите обаче не могат да повдигнат обвинения, тъй като няма международно споразумение кой съд би могъл да гледа подобно дело. Гражданската разследваща група Bellingcat казва, че имат доказателства, че използваният комплекс е на въоръжение в 53-та зенитно-ракетна бригада на въоръжените сили на Русия и списъкът на заподозрените е ограничен до около 20-ина военни.От JIT съобщават, че са идентифицирали около 100 души, които може да са свързани със свалянето на самолета и транспортирането на установката. Ще трябва и да се изясни командната верига, кой е наредил "Бук-М1" да влезе в Украйна, дали екипажът сам е взел решение да стреля и т.н.Членове на JIT са Холандия, Малайзия, Австралия и Белгия. В доклада техните специалисти заявяват, че са използвали обширен набор от свидетелства и доказателства. Те включват събраното на място в Източна Украйна, разкази на очевидци, информация от телеком оператори, сателитни снимки, данни от радари и други - всички те сочат към версията за атака от система за противовъздушна отбрана. В JIT са проучили и алтернативни версии, включително техническа авария или терористичен акт на борда, но за тях не са се намерили доказателства.Сборни данни от радари от Русия и Украйна, с които е създадена пълна картина за въздушното пространство над Източна Украйна, показват, че в района, от който би могло от въздуха да се обстрелва боингът, не е имало други самолети.Кремъл отхвърли новите заключения още преди официалното им представяне с твърдението, че категорично малайзийският самолет не е свален с ракета, изстреляна от територия на проруските сепаратисти. Запитан от журналисти, говорителят Дмитрий Песков заяви, че данни от руските военни радари показвали, че ракетата е дошла от другаде.След пресконференцията в Холандия от руското външно министерство определиха разследването като "предубедено и политически мотивирано". Говорителката Мария Захарова каза: "Самоволното назначаване на виновен и измислянето на желаните резултати се превърна в норма за нашите западни колеги. Искам да попитам докога ще продължавате така."Концернът "Алмаз-Антей" показа пред журналисти още веднъж руската версия за трагедията с МН17 със заключение, че три техни експеримента за мястото на изстрелване на ракетата доказвали, че това е станало от селището Зарошченское, контролирано тогава от украинската армия. Мястото е на 23 километра встрани от Первомайский, откъдето според JIT е стреляно в злополучния ден."Алмаз-Антей" участва в разследването, но в сряда негов представител заяви, че от JIT не обсъждали технически въпроси и действали с изначална версия, че ракетата е пресрещнала боинга. Руската версия се различава от тази на холандските специалисти при зоната на разрушаване на самолета (включително разминаване между реалните повреди и 3D модела на комисията) и при определяне курса на ракетата. "Целият технически отчет използва недостоверни данни", отсече Михаил Малишевски, съветник на главния конструктор на "Алмаз-Антей".